Gyðingahatur er í sókn í Evrópu og það birtist oft í fjandsamlegri útmálun Gyðingaríkisins . Gakktu í lið með MIFF til að berjast gegn Gyðingaandúð og til þess að leiða sannleikann í ljós . Áður en ég tel upp þau rök sem eru Ísrael til stuðnings , er vert að spyrja hvað það felur í sér að styðja Ísrael . Reyndar mun ég fyrst taka fram hvað það felur ekki í sér : Flestir Íslendingar styðja Ísland , en það þýðir ekki að við styðjum alltaf þær ákvarðanir sem hinar ólíku ríkisstjórnir taka , eða lögin sem hinn síbreytilegi þingmeirihluti samþykkir . Það sama er uppi á teningnum varðandi Ísrael . Ísrael er lýðræðisríki þar sem regluleg umskipti í ríkisstjórn eiga sér stað , með mun meiri trúarlegri og pólitískri fjölbreytni en fyrirfinnst á Íslandi . Við höfum aldrei hitt Ísraelsvin sem er alltaf sammála öllum ísraelskum yfirvöldum eða stofnunum , eins ólíkar og þær eru . Það að slíkur einstaklingur sé til er gróusaga sem óvinir okkar reyna að telja öðrum trú um , að vinir Ísraels séu heilalausar strengjabrúður – nánast hjálparvana fjarstýrð fórnarlömb einhvers illskuafls . Aðferð MIFF Helsta aðferð „ Með Ísrael fyrir friði “ til stuðnings Ísrael er að deila sjónarmiðum stærstu þjóðfélagshópa Ísraels . Við höfum tekið að okkur það hlutverk að vera verjendur Ísraels á Norðurlöndunum . Yfir 11.000 Norðmanna hafa fundið sig knúin til að styðja þessa viðleitni sem meðlimir samtakanna , því þau hafa löngun til þess að leiðrétta ójafnvægið í fréttaflutningi almennu fjölmiðlanna um Ísrael . Síðan MIFF-samtökin voru stofnuð á áttunda áratugnum , höfum við unnið samkvæmt ákveðnu heildarmarkmiði og fimm grunngildum . Hægt er að líta á þau sem nokkurs konar samnefnara stuðningsmanna Ísraels og eru þau góður upphafsreitur þegar rætt er um hvað stuðningur við Ísrael felur í sér og hvað ekki . Hér á eftir mun ég fara stuttlega yfir hvert og eitt þeirra . Heildarmarkmiðið er : Með hlutlægum og ýtarlegum upplýsingum varðandi átökin í Mið-Austurlöndum , Gyðingaþjóðina og sögu hennar , viljum við hjá MIFF stuðla að dýpri og víðtækari samúð með Ísrael og Gyðingum . Í dag fyrirfinnast samtök og álitsgjafar í ýmsum löndum sem halda því fram að þeir séu vinir Ísraels , en gera aldrei nokkurn skapaðan hlut til að stuðla að aukinni samúð með landinu . Þvert á móti vinna þeir dag og nótt að því að tala Ísrael niður , hanka það á smávægilegustu mistökum og mæla fyrir sniðgöngu af ýmsu tagi . Ég held að allir geri sér grein fyrir því hvernig yfirgnæfandi meirihluti Ísraelsmanna upplifir slíkan „ vinskap “ og „ stuðning “ . Í kjölfarið hefur MIFF fimm gildi sem snúa að tilgangi okkar og grunni . 1 . MIFF styður rétt Gyðingaþjóðarinnar til þjóðríkis í Ísrael . Stuðningur við Ísrael felur í sér stuðning við rétt Gyðingaþjóðarinnar til þjóðríkis á þessu svæði . Ísrael var stofnað sem gyðinglegt ríki , með gyðinglegri menningu og gyðinglegum táknmyndum . Þetta felur í sér kertastjakann fyrir framan þinghúsið , Davíðsstjörnuna í þjóðfánanum , sjöunda dag vikunnar sem hvíldardag , gyðinglegar hátíðir sem almenna frídaga , hebresku sem opinbert tungumál o.s.frv . Samkirkjuráð Norsku þjóðkirkjunnar er dæmi um öfluga stofnun í Noregi sem sættir sig ekki við hugmyndina um Ísrael sem gyðinglegt ríki . Í sömu andrá halda þau því fram að þau séu vinir Ísraels , þótt ótrúlegt sé . Ég hef reynt að útskýra fyrir aðalritara kirkjuráðsins að öll Arabaríkin , að undanskildum Líbanon og Sádí Arabíu , hafa gert Íslam að ríkistrú . ( Það vill svo til að Kóraninn er stjórnarskrá Sádí Arabíu , svo ég myndi segja að íslömsk menning hafi skotið nokkuð góðum rótum þar líka . ) Ég hef einnig bent á að í drögum að stjórnarskrá fyrirhugaðs Palestínuríkis kemur fram að það mun vera byggt á arabískri og íslamskri menningu , með landslögum byggðum á Sharialögum . Sjái maður eitthvað athugavert við það að Ísrael , sem eina ríki Gyðinga í heiminum , byggi á gyðinglegri menningu , en láti sér fátt um finnast þó 57 ríki í heiminum séu meðlimir í Samtökum um íslamska samvinnu og að tugir ríkja byggi á kristinni menningu , get ég tæpast séð það sem vináttu gagnvart Ísrael . Ég gæti fundið mörg önnur orð sem ættu betur við . Ég vil skora á alla þá sem sætta sig ekki við Ísrael sem gyðinglegt ríki að láta af gagnrýni sinni þar til löndin í Norður-Afríku og Mið-Austurlöndum hafa breyst í friðsæl , fjöltrúarleg og fjölþjóðleg samfélög . Þegar það er komið á hreint að það sé mögulegt , getum við endurskoðað hvort það sé rétt , sanngjarnt eða yfirhöfuð mikilvægt að styðja Ísrael sem aðgreint gyðinglegt ríki . Ég hef hins vegar grun um að þetta muni ekki eiga sér stað í náinni framtíð . Þrátt fyrir fyrirvara kirkjuráðsins í Noregi hefur stefnan undanfarna öld verið að Ísrael sé og muni áfram vera gyðinglegt ríki . Þjóðabandalagið staðfesti söguleg tengsl Gyðinga við landsvæðið árið 1922 , og skyldaði Bretland til að veita „ landinu pólitískt , stjórnsýslulegt og efnahagslegt aðhald að því tagi að öruggt væri að stofnað yrði gyðinglegt heimaland “ . Stjórnaraðili útnefnda svæðisins myndi einnig greiða fyrir innflutningi Gyðinga til svæðisins . Ákvörðunin hlaut einróma samþykki . Þetta var engan veginn einstök ákvörðun . Á sama tíma fengu Arabar og múslimar tugi ríkja sem þjóðleg heimalönd frá þessum sömu Vesturveldum . Þessi nálgun hélst óbreytt þegar SÞ lögðu fram tillögu til Bretlands að skiptingu Palestínu árið 1947 . Tillagan var á þá leið að landinu yrði skipt í eitt gyðinglegt ríki og eitt arabískt . Í sjálfstæðisyfirlýsingu Ísraels er fyrsta setningin „ Eretz Israel var fæðingarstaður Gyðingaþjóðarinnar “ . Tuttugu og fjórum sinnum í þessum stutta texta er orðið „ gyðinglegt “ notað . Stuðningur við Ísrael án þess að styðja gyðinglega menningu Ísraels og að styðja , til dæmis , rétt Gyðinga til að flytja til landsins og öðlast ríkisborgararétt , er merkingarlaus . 2 . MIFF styður lausn við flóttamannavandanum sem ógnar ekki tilvist Ísraels . Þetta gildi víkur að kjarna deilunnar . Arabaríkin ásamt Palestínsku heimastjórninni krefjast ekki einungis ríkis á Vesturbakkanum og Gazaströndinni , heldur einnig að allir þeir sem urðu flóttamenn árið 1948 – og milljónir afkomenda þeirra – muni hafa rétt til þess að snúa til baka til þess lands sem tilheyrir Ísrael . Ísrael hefur hafnað þessari kröfu frá því hún var fyrst lögð fram , einfaldlega vegna þess að Ísrael sem ríki Gyðinga myndi heyra sögunni til með stórvöxnum innflutningi Araba . Gyðingar yrðu að minnihluta í eigin ríki . Í hversu margar vikur myndirðu halda að gyðingleg einkenni Ísraels yrðu varðveitt ef Arabar væru í meirihluta á ísraelska þinginu ? Það eru aðilar á Norðurlöndunum sem halda því fram að þeir séu bestu vinir Ísraels , á meðan þeir styðja kröfu Palestínumanna um „ réttinn til að snúa til baka “ . Nánast hver einasti Ísraelsmaður – líka þeir vinstrisinnuðu – tala um „ réttinn til að snúa til baka “ sem þjóðlegt sjálfsvíg . Það gefur enn og aftur til kynna hve mikið traust Ísraelsmenn geti lagt á slíka „ vini “ . 3 . MIFF telur að finna skuli lausn deilunnar á milli Ísraels og nágrannaríkjanna með beinum viðræðum á milli deiluaðila . Það að við styðjum Ísrael þýðir alls ekki að okkur þyki að Ísraelsríki eigi að ráðstafa öllu sínu nánasta umhverfi að vild . Það þýðir að við getum ekki samþykkt það að Ísraelsríki sé þvingað til að sætta sig við lausn sem er sprottin frá einu af stórveldunum eða alþjóðasamfélaginu . Deiluna verður að leysa með beinum viðræðum . 4 . MIFF heldur sig fjarri stofnunum sem viðurkenna ekki Ísraelsríki . Rökrétt afleiðing þess að styðja Ísrael er að maður getur ekki verið hlutlaus gagnvart óvinum ríkisins . MIFF lítur einnig á það sem verðugt verkefni að afhjúpa þá sem dylja andúð gagnvart Ísrael með orðaskrúði um „ réttlátan frið “ eða „ jöfn réttindi handa öllum borgurum “ þegar það er vitað mál að „ réttlátur friður “ á við „ réttinn til að snúa til baka “ og „ jöfn réttindi … “ þýða að engar undanþágur verði gerðar varðandi innflutning Gyðinga , ásamt öðrum aðgerðum sem myndu gera út af við Ísrael sem gyðinglegt ríki . Við getum ekki tekið því þegjandi og hljóðalaust . 5 . MIFF er óháð stjórnmálaflokkum Síðast en ekki síst : MIFF tengist ekki stjórmálaflokkum í Ísrael . Við leitumst við að miðla sjónarmiðum stóru þjóðfélagshópanna í Ísrael , líka þegar umskipti verða í ríkisstjórn . MIFF er einnig óháð stjórnmálaflokkum annara landa . Engir stjórnmálaflokkar hafa einkarétt á stuðningi við Ísrael . Þvert á móti ætti stuðningur við Ísrael að ganga þvert á flokka , en því miður hneigist fólk í þá átt að taka andstæða afstöðu í þessu máli eftir flokkum , hvort sem það er á Norðurlöndunum eða í Bandaríkjunum . MIFF vinnur þess vegna að því að auka stuðning við Ísrael þvert á stjórnmálaflokka . Við brot á þessum reglum verður lokað á viðkomandi .